stanford-oval/wikipedia huggingface dataset:
Puolimaraton
Historia

Puolimaratonissa juostava matka on nimensä mukaisesti puolet täydestä maratonista, joka on pituudeltaan hieman yli 42 kilometriä. Alkuperäinen maraton juontaa historialliset juurensa Antiikin Kreikkaan ja kertomukseen kyseisen matkan juosseesta Feidippides nimisestä viestinviejästä. Puolimaratonilla ei kuitenkaan ole vastaavaa historiallista taustaa, vaan se on syntynyt tarpeesta juosta kestävyysmatka, joka on helpommin suoritettavissa kuin täysi maratonjuoksu, mutta silti lähempänä täyttä maratonia kuin esimerkiksi 10 000 metrin juoksu.
Ei ole täysin varmaa, milloin ensimmäinen varsinainen puolimaratonkilpailu on juostu. Ensimmäiset tapahtumat ajoittunevat kuitenkin 1960- tai 1970 luvulle. Käsite puolimaraton alkoi myös esiintyä esnimmäistä kertaa 1960- ja 1970-lukujen aikana. Samalle ajanjaksolle sijoittuu myös maantiejuoksuharrastuksen yleistyminen, mikä osaltaan selittää maratonia lyhyemmän, mutta silti haastavaksi mielletyn puolimaratonin suosion kasvua.
Kansainvälinen yleisurhailuliitto IAAF alkoi järjestää puolimaratonin maailmanmestaruuskilpailuja ensimmäistä kertaa vuonna 1992. Virallisten mestaruuskilpailujen järjestäminen, kilpailusääntöjen vakiintuminen, sekä kisatulosten ja maailmanennätysten virallinen rekisteröinti ovat tämän jälkeen vakiinnuttaneet puolimaratonin aseman suosittuna ja yleisesti tunnustettuna kisamatkana. Nykyään puolimaratontapahtumia järjestetään kaikkialla maailmassa, ja niissä kilpailee enimmillään useita kymmeniä tuhansia osallistujia.
Terveysvaikutukset

Kuten muu kestävyysurheilu, myös puolimaratonharrastus on monipuolisesti terveydelle hyödyllistä. Kuten juoksuharrastus yleensä, myös puolimaratoniin tähtäävä harjoittelu vaikuttaa edullisesti ainakin verenpaineeseen, veren sokeritasapainoon, kehon insuliiniherkkyyteen, veren rasva-arvoihin ja tuki- ja liikuntaelimistön kuntoon.
Puolimaratoneihin keskittyvän juoksuharrastuksen on myös todettu olevan kokonaisterveydelle todennäköisesti hyödyllisempää, kuin mitä maratoneihin, ultramaratoneihin tai 10 000 metrin juoksuun keskittyvä juoksuharrastus on. Erityisesti puolimataroonareiden kehon paino, mielenterveys ja alttius kroonsille sairauksille olivat paremmalla tasolla kuin muilla kestävyysjuoksijoilla.
Harvinaisissa tapauksissa puolimaratonin juoksemiseen voi liittyä vakavia terveysongelmia. Yksittäisissä tapauksissa myös kuolemantapauksia on esiintynyt. Yleensä henkeä uhkaava tilanne puolimaratonmatkalla liittyy henkilöllä jo aiemmin esiintyneeseen piilevään terveysongelmaan, kuten sydänlihassairauteen. Myös kehon liiallinen lämpörasitus juoksun aikana tai vääränlaisesta nesteytyksestä aiheutuva hyponatremia tai kuivuminen voivat johtaa terveysongelmiin. Yleisesti puolimaraton on kuitenkin turvallinen juoksumatka, ja esimerkiksi sydäntapahtumat ovat puolimaratonilla harvinaisempia kuin useimmissa muissa kestävyyslajeissa.
Ennätyksiä

Koska puolimaratonkilpailuja juostaan ympäri maailmaa erilaisilla reiteillä, eri puolimaratoneilla juostuja aikoja ei voi suoraan verrata keskenään. Kansainvälinen yleisurheiluliitto WA kuitenkin kirjaa virallisen maailmanennätyksen myös puolimaratonilta. Maailmanennätyskelpoinen reitti on tarkasti määritelty WA:n kilpailusäännöissä.
Ennätyksiä > Miehet

| Ennätys | Aika | Juoksija | Päiväys | Paikka |
| --- | --- | --- | --- | --- |
| Maailmanennätys | 57.31 |  Jacob Kiplimo | 21. marraskuuta 2021 | Lissabon, Portugali |
| Aasian ennätys | 58.40 |  Abraham Naibei Cheroben | 17. syyskuuta 2017 | Kööpenhamina, Tanska |
| Afrikan ennätys | 57.31 |  Jacob Kiplimo | 21. marraskuuta 2021 | Lissabon, Portugali |
| Etelä-Amerikka | 59.33 |  Marilson dos Santos | 14. lokakuuta 2007 | Udine, Italia |
| Euroopan ennätys | 59.13 |  Julien Wanders | 8. helmikuuta 2019 | Ra’s al-Khaima, Yhdistyneet arabiemiirikunnat |
| Keski- ja Pohjois-Amerikan ennätys | 59.43 |  Ryan Hall | 14. tammikuuta 2007 | Houston, Yhdysvallat |
| Oseanian ennätys | 59.47 |  Zane Robertson | 1. helmikuuta 2015 | Marugame, Japani |
| Suomen ennätys | 1.02.50 |  Jussi Utriainen | 27. maaliskuuta 2011 | Venlo, Alankomaat |
Lähteet:
Ennätyksiä > Naiset

| Ennätys | Aika | Juoksija | Päiväys | Paikka |
| --- | --- | --- | --- | --- |
| Maailmanennätys (sekakisa) | 1.02.52 |  Letesenbet Gidey | 24. lokakuuta 2021 | Valencia, Espanja |
| Maailmanennätys | 1.05.16 |  Peres Jepchirchir | 17. lokakuuta 2020 | Gdynia, Puola |
| Aasian ennätys | 1.05.22 |  Violah Jepchumba | 1. huhtikuuta 2017 | Praha, Tšekki |
| Afrikan ennätys | 1.02.52 |  Letesenbet Gidey | 24. lokakuuta 2021 | Valencia, Espanja |
| Etelä-Amerikan ennätys | 1.09.28 |  Florencia Borelli | 27. elokuuta 2023 | Buenos Aires, Argentiina |
| Euroopan ennätys | 1.05.15 |  Sifan Hassan | 16. syyskuuta 2018 | Kööpenhamina, Tanska |
| Keski- ja Pohjois-Amerikka | 1.06.25 |  Weini Kelati | 14. tammikuuta 2024 | Houston, Yhdysvallat |
| Oseanian ennätys | 1.07.11 |  Kimberley Smith | 18. syyskuuta 2011 | Philadelphia, Yhdysvallat |
| Suomen ennätys | 1.09.30 |  Alisa Vainio | 15. syyskuuta 2024 | Kööpenhamina, Tanska |
Lähteet:
Maailmantilasto > Miehet

Kymmenen parasta maailmanennätyskelpoisella reitillä juostua tulosta (tilanne 24.8.2024):
| # | Aika | Juoksija | Päivämäärä ja paikka |
| --- | --- | --- | --- |
| 1. | 57.31 |  Jacob Kiplimo | 21. marraskuuta 2021 Lissabon |
| 2. | 57.32 |  Kibiwott Kandie | 6. joulukuuta 2020 Valencia |
| 3. | 57.41 |  Yomif Kejelcha | 22. lokakuuta 2023 Valencia |
| 3. | 57.41 |  Hagos Gebrhiwet | 22. lokakuuta 2023 Valencia |
| 5. | 57.49 |  Rhonex Kipruto | 6. joulukuuta 2020 Valencia |
| 6. | 57.50 |  Selemon Barega | 22. lokakuuta 2023 Valencia |
| 7. | 57.59 |  Alexander Munyao | 6. joulukuuta 2020 Valencia |
| 8. | 58.01 |  Geoffrey Kipsang Kamworor | 15. syyskuuta 2019 Kööpenhamina |
| 9. | 58.07 |  Abel Kipchumba | 24. lokakuuta 2021 Valencia |
| 10. | 58.11 |  Philemon Kiplimo | 6. joulukuuta 2020 Valencia |
Maailmantilasto > Naiset

Kymmenen parasta maailmanennätyskelpoisella reitillä juostua tulosta (tilanne 24.8.2024):
| # | Aika | Juoksija | Päivämäärä ja paikka |
| --- | --- | --- | --- |
| 1. | 1.02.52 |  Letesenbet Gidey | 24. lokakuuta 2021 Valencia |
| 2. | 1.03.51 |  Yalemzerf Yehualaw | 24. lokakuuta 2021 Valencia |
| 3. | 1.04.02 |  Ruth Chepngetich | 4. huhtikuuta 2021 Istanbul |
| 4. | 1.04.14 |  Girmawit Gebrzihair | 19. helmikuuta 2022 Ra’s al-Khaima |
| 5. | 1.04.22 |  Hellen Obiri | 19. helmikuuta 2022 Ra’s al-Khaima |
| 6. | 1.04.29 |  Joyciline Jepkosgei | 11. helmikuuta 2024 Barcelona |
| 7. | 1.04.31 |  Ababel Yeshaneh | 21. helmikuuta 2020 Ra’s al-Khaima |
| 8. | 1.04.36 |  Sheila Chepkirui | 19. helmikuuta 2022 Ra’s al-Khaima |
| 9. | 1.04.37 |  Irine Jepchumba Kimais | 19. helmikuuta 2023 Barcelona |
| 9. | 1.04.37 |  Sutume Asefa Kebede | 14. tammikuuta 2024 Houston |
Aiheesta muualla

Kuvia tai muita tiedostoja aiheesta Puolimaraton Wikimedia Commonsissa
Rolf Rämgård

| Mitalit | Mitalit | Mitalit |  |
| --- | --- | --- | --- |
|  Rolf Rämgård |  Rolf Rämgård |  Rolf Rämgård |  |
Maa:   Ruotsi
Miesten hiihto
|  Olympialaiset  |  Olympialaiset  |  Olympialaiset  |  |
|  Hopeaa | Squaw Valley 1960 | 30 km |  |
|  Pronssia | Squaw Valley 1960 | 50 km |  |
Rolf Ingemar Rämgård (s. 30. maaliskuuta 1934 Älvdalen, Taalainmaa) on ruotsalainen hiihtäjä ja poliitikko.
Rämgårdin suurimmat arvokisasaavutukset tulivat 1960 Squaw Valleyn olympialaisista, missä hän saavutti hopeaa 30 kilometriltä ja pronssia 50 kilometriltä. 15 kilometrillä hän oli kahdeksas. Kaksi vuotta aikaisemmin Lahden MM-kisoissa hän sijoittui 30 kilometrillä sijalle 20 ja 50 kilometrillä yhdenneksitoista, mutta ei mahtunut Ruotsin kultaa voittaneeseen viestijoukkueeseen. Vuoden 1962 Falunin kisoissa Rämgård voitti 30 kilometrin kilpailun.
Rämgård toimi Keskustapuolueen valtiopäiväedustajana vuosina 1974–1985.
Rafał Wieruszewski

| Mitalit | Mitalit | Mitalit |  |
| --- | --- | --- | --- |
|  Rafał Wieruszewski |  Rafał Wieruszewski |  Rafał Wieruszewski |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Edmonton 2001 | 4x400 m viesti |  |
|  Pronssia | Osaka 2007 | 4x400 m viesti |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | 4x400 m viesti |  |
|  Pronssia | Birmingham 2003 | 4x400 m viesti |  |
| EM-kilpailut  | EM-kilpailut  | EM-kilpailut  |  |
|  Pronssia | Göteborg 2006 | 4x400 m viesti |  |
Rafał Wieruszewski (s. 24. helmikuuta 1981) on puolalainen pikajuoksija,   jonka päämatka on 400 metrin juoksu.
Wieruszewski sijoittui 2000 Santiago de Chilen nuorten MM-kisoissa kahdeksanneksi 400 metrillä ajalla 46,37. Seuraavana vuonna hän voitti pronssia alle 23-vuotiaiden EM-kisoissa. Edmontonin MM-kilpailuissa hän juoksi pitkässä viestissä Puolan joukkueessa, joka nousi pronssille Yhdysvaltain joukkueen hylkäyksen jälkeen. Vuonna 2002 hän voitti Puolan alle 23-vuotiaiden mestaruuden. Vuonna 2003 hän voitti Puolan sisä- ja ulkoratojen mestaruuden sekä sijoittui Puolan alle 23-vuotiaiden mestaruuskisoissa toiseksi 400 metrillä ja kolmanneksi 200 metrin juoksussa. Birminghamin MM-hallikilpailuissa hän juoksi 4 × 400 metrin viestijuoksussa alun perin neljänneksi sijoittuneessa Puolan joukkueessa. Myöhemmin joukkue nousi kuitenkin Jerome Youngin ja Yhdysvaltain joukkueen hylkäyksen jälkeen kolmanneksi. Samana vuonna hän juoksi viidenneksi Euroopan cupissa ajalla 45,62 ja kolmanneksi Universiadeissa. Wieruszewski oli Moskovan sisäratojen MM-kisoissa 2006 mukana Puolan joukkueessa, joka voitti MM-hopeaa 4 × 400 metrin viestijuoksussa. Myöhemmin samana vuonna hän sijoittui Göteborgin EM-kisoissa seitsemänneksi 400 metrillä ja oli samoissa kisoissa mukana voittamassa pitkässä viestissä EM-pronssia. Osakan MM-kisoissa 2007 hän karsiutui alkuerissä. Pitkässä viestissä hän juoksi alkuerässä Puolan joukkueessa ja saavutti pronssia joukkueen juostessa toisella kokoonpanolla kolmanneksi loppukilpailussa.
Ennätykset

200 metrin juoksu: 21,06 (2002)
400 metrin juoksu: 45,56 (2006)
Robert Pintarič

| Robert Pintarič> Henkilötiedot |
| --- | --- |
Syntynyt: 25. maaliskuuta 1965 (ikä 59)
Kansalaisuus:   Slovenia
Pyöräilijä
Pituus:  174 cm
Paino:  69 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1998–1999:  KRKA - Telekom Slovenije
 Tiedot päivitetty: 3. maaliskuuta 2016 
Robert Pintarič (s. 25. maaliskuuta 1965 Ljubljana) on slovenialainen maantiepyöräilijä, joka kilpaili ammattilaisena slovenialaisessa KRKA - Telekom Slovenije -joukkueessa 1998–1999.
Saavutuksia

Lähteet: Cycling Archives, Pro Cycling Stats
Rengasmureena

| Rengasmureena |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Mureenat Muraenidae
Suku::  Muraena
Laji::  lentiginosa
Kaksiosainen nimi
 Muraena lentiginosa  Jenyns, 1842 
Katso myös
   Rengasmureena Commonsissa 
Infobox OKNimi-testi OKIUCN-testi OK: 
Rengasmureena (Muraena lentiginosa) on matalassa vedessä viihtyvä mureenalaji, jota joskus pidetään meriakvaariossa.
Ulkonäkö ja koko

Rengasmureena kasvaa noin 60 cm pitkäksi. Sillä on punaruskealla pohjalla vaaleampia pilkkuja, joita reunustaa tumma rengas.
Alkuperä

Rengasmureena on kotoisin Tyynenmeren itäosista: sitä tavataan Kalifornianlahden ja Perun välisellä alueella, kuten Galapagossaarilla.
Käyttäytyminen

Rengasmureena on kestävä, mutta aggressiivinen ja aktiivinen akvaariokala. Se karkaa helposti, joten allas on peitettävä huolellisesti. Se syö useimmat saman akvaarion kalat – myös toiset mureenat.
Ravinto

Rengasmureenaa ruokitaan lihapitoisella ruoalla muutaman kerran viikossa.
Ruky Abdulai

Ruky Abdulai vuonna 2010.
Ruky Abdulai (s. 8. elokuuta 1985 Accra) on ghanalaissyntyinen kanadalainen yleisurheilija. Hän on pituushypyn Kanadan mestari vuodelta 2008. Saman vuoden huhtikuussa hän hyppäsi Azusassa Kanadan ennätyksen 672. Ennätyksen rikkoi kesäkuussa Tabia Charles hyppäämällä 682. Abdulai paransi omaa ennätystään 674:än New Yorkissa toukokuussa 2009.
Abdulai oli mukana Pekingin olympialaisissa 2008, mutta selviytynyt karsinnasta varsinaiseen finaaliin. Hän karsiutui myös Berliinin MM-kisoissa 2009.
Pituuden lisäksi Abdulai on kilpaillut pikamatkoilla 400 metriin saakka, aitajuoksussa ja korkeushypyssä. Daegun MM-kisoissa 2011 hän sijoittui 13:nneksi seitsenottelussa ennätyksellään 6212 pistettä.
Abdulai aloitti yleisurheilun syntymämaassaan Ghanassa. Hän muutti 13-vuotiaana perheensä mukana Alankomaihin, josta hän muutti opiskelemaan urheilustipendin avulla Vancouveriin Simon Fraser Universityyn vuonna 2004. Abdulai sai Kanadan kansalaisuuden tammikuussa 2008.
Aiheesta muualla

Ruky Abdulai Kansainvälinen yleisurheiluliitto. (englanniksi)
Robert Pinget

| Robert Pinget> Henkilötiedot |
| --- | --- |
Syntynyt: 1919 Geneve, Sveitsi
Kuollut: 1997 (77–78 vuotta) Tours, Ranska
Kansalaisuus:  Sveitsi
Ammatti:  kirjailija
Kirjailija
Äidinkieli: ranska
Tuotannon kieli: ranska
Kirjallinen suuntaus: nouveau roman
Aiheesta muualla
Löydä lisää kirjailijoitaKirjallisuuden teemasivulta
Robert Pinget (1919 Geneve, Sveitsi – 1997 Tours, Ranska) oli sveitsiläissyntyinen ranskankielinen kirjailija. Hän edustaa nouveau roman -koulukuntaa.
Pinget oli koulutukseltaan juristi. Hän oli alkuun tunnettu taidemaalarina ja työskenteli Englannissa piirustuksenopettajana. Vuoropuhelun muotoon kirjotetuissa romaaneissaan hän kertoo usein vanhan miehen tarinan, kun tämä on jäänyt yksin ja muisti pettää. Monet romaanit ovat saaneet myös näytelmän muodon. Pinget'n tyyli muistuttaa Samuel Beckettiä.
Palkinnot ja tunnustukset

Prix Femina 1965
Rudolf Tancré

Rudolf Tancré (24. joulukuuta 1842 Anklam, Pommeri – 19. syyskuuta 1934 Anklam) oli saksalainen liikemies ja lintutieteilijä, joka keräsi laajat kokoelmat lintuja ja hyönteisiä.
Tancré hankki näytteitä pääasiassa Itä-Euroopasta ja Aasiasta. Hän teki kauppaa eurooppalaisten museoiden ja yksityisten keräijöiden kanssa. Hyönteiskokoelmat myytiin eri eurooppalaisiin museoihin, ja nykyisin osia kokoelmista on Amsterdamin, Bonnin, Braunschweigin ja Linzin museoissa sekä Bukarestin "Grigore Antipan" kansallismuseossa.
Tancré nimesi, yhdessä Homeyerin kanssa, peltopyyn (Perdix perdix) alalajin robusta vuonna 1883.
Rengaspallokala

| Rengaspallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Tetraodon
Laji::  biocellatus
Kaksiosainen nimi
 Tetraodon biocellatus  Tirant, 1885 
Katso myös
   Rengaspallokala Commonsissa 
Infobox OKNimi-testi OKIUCN-testi OK: 
Rengaspallokala (Tetraodon biocellatus) on värikäs kaakkoisaasialainen pallokalalaji. Akvaarioharrastajat kutsuvat sitä ”kasipalloksi”, englanniksi ”Figure8 Pufferfish” koska sen kuvio muodostaa kahdeksaisen numeroita. Nimellä ”Figure eight” on aiemmin kutsuttu myös tieteellisillä nimillä Tetraodon palembangensis ja Tetraodon steindachneri tunnettuja lajeja, jotka mitä luultavimmin ovat kaikki sama laji.
Koko ja ulkonäkö

Rengaspallokala voi kasvaa 6–8 cm pitkäksi. Sen vatsapuoli on valkea, selkäpuolella harmaalla pohjalla mustia palloja ja keltaisia koukeroita.
Alkuperä

Rengaspallokaloja on tavattu luonnossa Indokiinassa, Malesiassa ja Indonesiassa, missä se elää jokien suualueilla.
Käyttäytyminen

Rengaspallokala on aggressiivinen laji joka usein näykkii muiden lajien eviä. Samanlajin yksilöt muodostavat tiukan arvojärjestyksen, jossa heikoimpia kiusataan. Akvaarion ahtaissa oloissa voimakkaammat kiusaavat heikompia niin että nämä eivät pääse syömään vaan nälkiintyvät.
Vesiolot ja ravinto

Rengaspallokala on murtovesikala, jonka akvaarioveteen lisätään meriakvaariokäyttöön sekoitettua erikoissuolaa. Sitä voidaan pitää myös kovassa, suolattomassa vedessä. Sopiva lämpötila on 24–26 astetta. Toisten lähteiden mukaan rengaspallokala pysy makean veden puolella. Neale Monks kirjoittaa, että vaikka laji luonnossa elää lähes suolattomassa jokivedessä, akvaariossa suositellaan emäksistä, kevyesti suolapitoista vettä (ominaispaino 1,005, pH 8). Rengaspallokalat syövät lihapitoista ravintoa, johon pitää kuulua tarpeeksi kovia osia (esimerkiksi kotilon ja äyriäisten kuoria), sillä muuten kalan hampaat kasvavat liikaa.
Aiheesta muualla

Aquahobby (Arkistoitu – Internet Archive) harrastajien kokemuksia (englanniksi)
Damien Wagaman kolumni (englanniksi)
Rudolf Tajcnár

| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Pronssia | Sapporo 1972 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1972 |  |  |
|  Hopeaa | Sveitsi 1971 |  |  |
Rudolf Tajčnar (17. huhtikuuta 1948 Bratislava – 2. elokuuta 2005) oli slovakialainen, Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 ja saavutti hopeaa Bernin ja Geneven kisoissa 1971.
Prahan MM-kisoissa 1972 Tajčnar teki viisi maalia ja sai kaksi syöttöpistettä. Hän teki maalin turnauksen alkupuolella ylivoimaisissa voitoissa Sveitsiä ja Länsi-Saksaa vastaan. Toisella sarjakierroksella Tšekkoslovakia voitti Ruotsin 2–0, ja tuossa ottelussa Tajčnar teki ensimmäisen maalin ja sai nelisen minuuttia myöhemmin syöttöpisteen, kun Václav Nedomanský teki toisen maalin Tajčnarin laukauksen päädyttyä maalivahdin torjunnasta hänelle. Viimeisessä ottelussaan Tšekkoslovakia voitti Suomen 8–2 ja Tajčnar teki joukkueensa viidennen ja kuudennen maalin.
Tajčnar aloitti pelaajauransa Dukla Košicessa mutta edusti huippuvuosinaan Slovan Bratislavaa. Nyrkkitappelun ja sitä seuranneen psykiatriseen hoitoon päätymisen myötä häneltä jäi pelikausi 1972–1973 kokonaan väliin, eikä hän päässyt enää tämän jälkeen pelaamaan arvokisoissa. Hänellä oli alkoholiongelma, ja siirryttyään pelaamaan Pohjois-Amerikkaan hän joutui puukotuksen uhriksi New Yorkissa vuonna 1979. Ensimmäisellä Pohjois-Amerikan-kaudellaan 1977–1978 hän voitti Maine Marinersin joukkueessa AHL:n mestaruuden, Calder Cupin. Seuraavalla kaudella hän pelasi pääasiassa PHL:n Spokane Flyersissa mutta pääsi myös kahteen pääsarja WHA:n otteluun Edmonton Oilersin joukkueessa. Vuonna 1979 hän siirtyi Sveitsiin, jossa hän pelasi kaksi kautta HC Ambrì-Piottan joukkueessa ja sen jälkeen alemmilla sarjatasoilla, joissa hän toimi myös pari kautta valmentajana.
Rovaniemen Kanuunat

Rovaniemen Kanuunat on vuonna rovaniemeläinen, vuonna 1979 perustettu jalkapalloseura. Yhdistysrekisteriin Kanuunat virallistettiin vuonna 1983. Seuran perustamisen alkuperäisenä tarkoituksena oli tarjota aktiivisen pelaamisen jo lopettaneille pelaajille mahdollisuus pitää taitojaan yllä samanmielisessä seurassa ilman paineita menestymisestä. Parhaimmillaan Kanuuna pelasi Kakkosessa kaudet 1996-1998, kunnes seuran edustusjoukkueen toiminta lopetettiin toistaiseksi vuosituhannen vaihteessa.
Vuosien 2001-2004 aikana seura keskittyi pelkästään junioritoimintaan, kunnes toiminta jälleen loppui ja seuran juniorit siirtyivät pelaamaan joko Rovaniemen Palloseuran tai FC Lynxin juniorijoukkueisiin.
Vuodesta 2007 lähtien seura on panostanut futsaliin ja seuran edustusjoukkue pelasi kaudella 2010-2011 futsalin Ykköstä.
Tunnettuja seuran riveissä pelanneita pelaajia ovat mm. Keith Armstrong, Mika Lumijärvi, Ridvan Zeneli ja Juha Majava.
Aiheesta muualla

Seuran kotisivut (Arkistoitu – Internet Archive)
Route Transtaïga

| Route Transtaïga> Paikka | Route Transtaïga> Km | Route Transtaïga> Km | Route Transtaïga> Lisätiedot |  |
| --- | --- | --- | --- | --- |
| Caniapiscau | 666 | ● | patoallas, päätepiste |  |
| Brisayn voimala | 582 | ● |  |  |
| liittymä | 525 | ● | → Laforge-2 -voimalaitos |  |
| liittymä | 395 | ● | → Laforge-1 -voimalaitos |  |
| Mirage Outfitter | 311 | ● | bensiiniasema |  |
| liittymä | 311 | ● | → La Grande-4 -voimalaitos |  |
| liittymä | 292 | ● | → La Grande-4 -lentokenttä |  |
| Caladonia Lake | 286 | ● | bensiiniasema |  |
| liittymä | 100 | ● | → La Grande-3 -voimalaitos |  |
| Robert Bourassa | 62 | ● | patoallas |  |
| Sakami Lake | 56 | ● |  |  |
| hätäpuhelin | 23 | ● | tien ainoa hätäpuhelin |  |
| liittymä | 0 | ● | ↔ Route de la Baie James |  |
Route Transtaïga (engl. Trans-Taiga Road) on 666 kilometrin mittainen tieosuus pohjoisessa Québecissä, Kanadassa. Tie kulkee pääasiassa asumattomien seutujen lävitse, ja se on koko matkaltaan sorapintainen. Tien pohjoispää sijaitsee Caniapiscaun patoaltaan luona, ja se on etäimmällä sijaitseva piste mistään kaupungista tietä pitkin mitattuna Pohjois-Amerikassa. Matkaa tien päätepisteestä lähimpään kaupunkiin, Québecin Radissoniin, on 745 kilometriä. Tästä huolimatta tien päätepiste on lähellä Scheffervillen kaupunkia, mutta kaupunkiin ei ole tieyhteyttä. Tie päättyy hieman ennen Nunavikin alueen etelärajaa.
Route Transtaïga haarautuu Route de la Baie Jamesin maantieltä kilometrillä 544. Alun perin Route Transtaïga rakennettiin rakennustarvikkeiden kuljetusväyläksi Hydro-Quebecin omistamien Caniapiscau- ja La Grande -jokien vesivoimaloiden rakennustöiden aikana. Tien varsilla on useita pieniä taloryhmiä, jotka järjestävät kalastus- ja metsästysretkiä erämaahan. Joistakin paikoista on saatavilla myös polttoainetta ja ruokaa sekä yöpaikkoja.
Kuten tien nimikin kertoo, tie kulkee halki provinssin laajojen boreaalimetsien, ja maisemaa hallitsevat kitukasvuoset männyt ja kuuset, suot ja kalliorykelmät. Sana taiga on venäjää ja tarkoittaa boreaalista kasvillisuusvyöhykettä.
On ehdotettu, että Route Transtaïgaa jatkettaisiin Caniapiscausta pohjoiseen Scheffervilleen sekä useiden satojen kilometrien päässä sijaitsevaan Kuujjuaqin kylään.
Aiheesta muualla

http://jamesbayroad.com/ttr/index.html
Québecin hallituksen suunnitelma, esillä myös tien jatkaminen Kuujjuaqiin.